open-index/open-wikipedia-markdown huggingface dataset:
வெள்ளை-வயிற்று புதர்சிட்டு

**வெள்ளை-வயிற்று புதர்சிட்டு** (*White-bellied bush chat*)(*சாக்சிகோலா குட்டுராலிசு*) என்பது முயூசிகாபிடே குடும்பத்தில் உள்ள ஒரு பறவைச் சிற்றினமாகும். இது செமாவ், திமோர் மற்றும் ரோட் தீவில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் உலர் புன்னிலம் ஆகும். இது வாழ்விட இழப்பால் அச்சுறுத்தப்படுகிறது.

## மேற்கோள்கள்

## வெளி இணைப்புகள்
* Xeno-canto: ஒயிட்-பெல்லிட் புஷ் அரட்டையின் ஆடியோ பதிவுகள்
அருண் நரங்

**அருண் நரங்** (Arun Narang)  பஞ்சாபை சேர்ந்த பாரதிய ஜனதா கட்சி அரசியல்வாதி ஆவார். இவர் 2017 ஆம் ஆண்டு பஞ்சாப் சட்டப் பேரவைத் தேர்தலில் அபோஹர் தொகுதியில் இருந்து பாரதிய ஜனதா கட்சியின் வேட்பாளராகத் தேர்ந்தெடுக்கப்பட்டார்.

## முக்த்சரில் தாக்குதல்
2021 மார்ச் 27 அன்று, அருண் நரங் பஞ்சாபில் உள்ள முக்த்சர் மாவட்டத்தில் உள்ள மாலூட் என்ற இடத்திற்கு செய்தியாளர் சந்திப்புக்காகச் சென்றிருந்தார். இவர் வந்ததும், பாரதிய ஜனதா கட்சி அலுவலகம் அருகே காத்திருந்த BKU  இன் ஏக்தா சித்துபூர், லகோவால் மற்றும் காடியன் பிரிவுகளைச் சேர்ந்தவர்கள் எனக் கூறி, ஆர்ப்பாட்டத்தில் ஈடுபட்ட விவசாயிகள், அவர் மீது கருப்பு மை வீசினர். காவல் துறை அதிகாரி அவர்களை உள்ளூர் கடைக்கு அழைத்துச் சென்றார், ஆனால் அதிலிருந்து திரும்பியதும், எதிர்ப்பாளர்கள் அவர்களைத் தாக்கியதாகவும், நரங்கை நிர்வாணமாக்கியதாகவும் கூறப்படுகிறது.

சட்டமன்ற உறுப்பினர் தாக்கப்பட்டதற்கு பாரதிய ஜனதா கண்டனம் தெரிவித்துள்ளது. போராட்டக்காரர்கள் அனைவரும் அமைதியாக இருக்குமாறு சம்யுக்தா கிசான் மோர்ச்சா வேண்டுகோள் விடுத்துள்ளது.

250-300 அறியப்படாத போராட்டக்காரர்கள் மீது முதல் தகவல் அறிக்க பதிவு செய்யப்பட்டுள்ளது.

## மேற்கோள்கள்

பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:பஞ்சாப் சட்டமன்ற உறுப்பினர்கள்
தத்தாத்ரேய யோக சாஸ்திரம்

**தத்தாத்ரேயயோகசாஸ்திரம்** (சமஸ்கிருதம்: दत्तात्रेयोगशास्त्र) 13 ஆம் நூற்றாண்டில் இயற்றப்பட்ட வைஷ்ணவ உரை ஆகும். இது *ஹட யோகத்தின்* முறைப்படுத்தப்பட்ட வடிவத்தை வழங்கும் ஆரம்பகால உரையாகும்.

## மூன்று பாதைகள்
தத்தாத்ரேயயோகசாஸ்திரமானது யோகாவை மந்திர யோகம், லய யோகம் மற்றும் ஹத யோகம் என மூன்று வகைகளாக விவரிக்கிறது. இம்மூன்றும் இராஜயோகத்தின் இலக்கான சமாதிக்கு இட்டுச் செல்கின்றன. மந்திர யோகம் என்பது சக்திகள் (சித்திகள்) கிடைக்கும் வரை மந்திரங்களை திரும்பத் திரும்பச் சொல்வதைக் குறிக்கிறது. மேலும் லய யோகம் மூலம் குண்டலினியை மேலெழுப்புவதைக் குறிக்கிறது. எனினும் உடலின் சக்கரங்களைப் பற்றி குறிப்பிடவில்லை.

## முத்திரைகள்
தத்தாத்ரேயயோகசாஸ்திரம் மகாமுத்ரா, மஹாபந்தா, கேசரிமுத்ரா, ஜாலந்தரபந்த, உண்டியாணிபந்தா, மூலபந்தா, விபரீதகாரணி, வஜ்ரோலி, அமரோலி, மற்றும் அமரோலி போன்றவற்றைக் கற்பிக்கிறது. முக்கிய திரவ பிந்துவின் இயக்கத்தை நிறுத்துவது அல்லது தலைகீழாக வைப்பதே குறிக்கோளாகக் கொண்டுள்ளது.

## எண்மடங்கு யோகம்
இது பதஞ்சலி யோகாவினை ஒத்த எட்டு உறுப்புகளைக் கொண்டுள்ளது. யக்ஞவல்யர் மற்றும் பிறர் பத்து பயிற்சிகள் மூலம் அடைந்ததை பத்து பயிற்சிகள் மூலம் கற்பிக்கிறது. இதில் மொத்தம் 84,00,000 ஆசனங்கள் உள்ளன. மூச்சுப்பயிற்சிக்கான (ப்ராணயாமம்) கணக்குகளை இந்நூல் விளக்குகிறது.

## வெளி இணைப்புகள்
* Translation by James Mallinson
## மேற்கோள்கள்
  

பகுப்பு:யோகக் கலை
பகுப்பு:சமசுகிருத நூல்கள்
பகுப்பு:இந்து சமய நூல்கள்
பகுப்பு:இந்து தொன்மவியல்
பகுப்பு:இந்திய மெய்யியல்
பகுப்பு:பண்டைய இலக்கியம்
பகுப்பு:இந்து தத்துவ நூல்கள்
பஜாஜ் பின்சர்வ்

**பஜாஜ் பின்சர்வ்** (Bajaj Finserv) இந்தியாவைச் சேர்ந்த வங்கி அல்லாத நிதிச் சேவை நிறுவனமாகும். இதன் தலைமையிடம் மஹாராட்டிரா மாநிலத்தின் புனே நகரில் உள்ளது. இந்நிறுவனமானது கடன், சொத்து மேலாண்மை, செல்வ மேலாண்மை மற்றும் காப்பீடு சேவைகளை வழங்குகிறது.  நிதி சேவைகள் மட்டுமல்லாது காற்றாலை மூலமான மின்சார உற்பத்தியிலும் இந்த நிறுவனம் கால்பதித்துள்ளது. பஜாஜ் அல்லியன்ஸ் ஆயுள் காப்பீடு நிறுவனம் மற்றும் பஜாஜ் அல்லியன்ஸ் பொது காப்பீடு நிறுவனம் ஆகியன இந்த நிறுவனத்தின் துணை நிறுவனங்களாகும். இந்த நிறுவனம் 2007 ஆம் ஆண்டு பஜாஜ் ஆட்டோ நிறுவனத்தில் இருந்து பிரிந்து புது நிறுவனமாக உதயமானது 

## மேற்கோள்கள்

பகுப்பு:நிப்டி_50_நிறுவனங்கள்
குமனியா

**குமனியா** என்பது குமன்-கிப்சாக் கூட்டமைப்பின் இலத்தீன் பெயராகும். குமனியா என்பது ஒரு பழங்குடியினக் கூட்டமைப்பாகும். இது ஐரோவாசியப் புல்வெளியின் மேற்குப் பகுதியில் 10 மற்றும் 13ஆம் நூற்றாண்டுகளுக்கு இடையில் அமைந்திருந்தது. இந்தக் கூட்டமைப்பில் இரண்டு துருக்கிய நாடோடிப் பழங்குடியினங்கள் முக்கியத்துவமுள்ளவையாக இருந்தன. அவர்கள் குமன்கள் மற்றும் கிப்சாக்குகள். குமன்கள் போலோவிதிசியர்கள் அல்லது போல்பன் என்றும் அழைக்கப்பட்டனர். இசுலாமிய ஆதாரங்களில் குமனியாவானது ***தெசுதி கிப்சாக்*** என்று அறியப்பட்டுள்ளது. பாரசீக மொழியில் இதன் பொருள் "கிப்சாக்குகளின் புல்வெளி" அல்லது "கிப்சாக்குகளுக்குப் புகலிடம் கொடுத்துள்ள அயல்நாட்டு நிலம்" என்பதாகும். உருசிய ஆதாரங்கள் இந்நாட்டை "போலோவிதிசியப் புல்வெளிகள்" அல்லது "போலோவிதிசியச் சமவெளி" என்று அழைத்தன.

## மேலும் காண்க
* துருக்கிய மக்கள் குழு
* குமன்கள்
* மங்கோலியர்களின் ஐரோப்பியப் படையெடுப்பு

### உசாத்துணை

பகுப்பு:முன்னாள் நாடுகள்
ஆலனியா

**ஆலனியா** என்பது வடக்கு காக்கேசியாவில் செழிப்புடனிருந்த ஒரு நடுக்கால இராச்சியம் ஆகும். இது தற்போதைய சிர்காசியா, செச்சினியா, இங்குசேத்தியா மற்றும் வடக்கு ஒசேத்திய ஆலனியா ஆகிய பகுதிகளை உள்ளடக்கியதாக இருந்தது. இந்நாட்டில் ஈரானிய ஆலன்கள் வசித்து வந்தனர். இவர்கள் ஒசேத்தியர்களின் முன்னோர் ஆவர். இது 9ஆம் நூற்றாண்டில் கசர்களிடமிருந்து சுதந்திரமடைந்தது. 1238-39ஆம் ஆண்டில் மங்கோலியப் பேரரசால் அழிக்கப்பட்டது. இதனது தலைநகரம் மகாசு ஆகும். தெரியல் சியார்சு வழியே சென்ற முக்கியமான வணிகப் பாதையை இந்த நாடு கட்டுப்படுத்தியது. மன்னன் துருகுலேலின் ஆட்சியின் கீழ் 11ஆம் நூற்றாண்டில் இந்த இராச்சியமானது அதன் உயர் நிலையை அடைந்தது. .

### உசாத்துணை

பகுப்பு:ஐரோப்பாவின் முன்னாள் நாடுகள்
கே. கந்தசாமி (கிணத்துக்கடவு)

**கே. கந்தசாமி** என்ற காளியப்ப கவுண்டர் கந்தசாமி (*K. Kandasamy*) என்பவர் இந்தியாவைச் சேர்ந்த ஓர் அரசியல்வாதியும் முன்னாள் தமிழ்நாடு சட்ட மன்ற உறுப்பினரும் ஆவார். 1941ஆம்  ஆண்டு சூன் மாதம் முதல் தேதியன்று இவர் பிறந்தார். கோயம்புத்தூர் மாவட்டம் பொள்ளாச்சி பகுதியில் உள்ள கட்டாம்பட்டியினைச் சார்ந் இவர், திராவிட முன்னேற்றக் கழக உறுப்பினராக 1989ஆம் ஆண்டு நடைபெற்ற தமிழ்நாடு சட்டப்பேரவைத் தேர்தலில் கிணத்துக்கடவு சட்டமன்றத் தொகுதி திமுக வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:கோயம்புத்தூர் மாவட்ட மக்கள்
பகுப்பு:1941 பிறப்புகள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பஜாஜ் பைனான்ஸ்

**பஜாஜ் பைனான்ஸ்** (Bajaj Finance) இந்தியாவைச் சேர்ந்த வைப்பு பெறக்கூடிய வங்கி அல்லாத நிதி சேவை நிறுவனமாகும் (Deposit taking NBFC). இந்நிறுவனம் பஜாஜ் பின்சர்வ் நிறுவனத்தின் துணை நிறுவனமாகும்.

பஜாஜ் ஆட்டோ பைனான்ஸ் லிமிடெட் என்ற பெயரில் துவங்கப்பட்ட இந்நிறுவனம் ஆரம்ப காலங்களில் இரண்டு மற்றும் மூன்று சக்கர வாகன கடன்களை வழங்கி வந்தது. பின்னர் நுகர்வோர் சாதனங்கள் வாங்க வாடிக்கையாளருக்கு கடன்கொடுக்கும் தொழிலில் இறங்கியது.  பின்னர் சிறு குறு நிறுவனங்களுக்கு (SME) கடன் கொடுக்கும் தொழிலிலும் ஈடுபடுகிறது.

பஜாஜ் ஹவுசிங் பைனான்ஸ் மற்றும் பஜாஜ் பைனான்ஸ் செக்யூரிட்டீஸ் லிமிடெட் ஆகியன இதன் துணை நிறுவனங்களாகும்.

## மேற்கோள்கள்

பகுப்பு:நிப்டி 50 நிறுவனங்கள்
மஞ்சள் குத பூங்கொத்தி

**மஞ்சள் குத பூங்கொத்தி** (*Yellow-vented flowerpecker*)(*Dicaeum chrysorrheum* ) என்பது டைகேயிடே குடும்பத்தில் உள்ள ஒரு பறவை சிற்றினமாகும். இது வங்காளதேசம், பூட்டான், புரூணை, கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

## வெளி இணைப்புகள்
* ADW இல் படம் 

பகுப்பு:Articles with 'species' microformats
பகுப்பு:பூங்கொத்தி
ஆ. கோவிந்தசாமி (முகையூர்)

**ஆ. கோவிந்தசாமி** (*A. Govindasamy*) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் அமைச்சரும் ஆவார். இவர் கடலூர் மாவட்டம் வண்ணாரப்பாளையம் பகுதியினைச் சார்ந்தவர். கோவிந்தசாமி பள்ளிக் கல்வியினை கடலூர் நகராட்சி உயர்நிலைப் பள்ளியில் பயின்றுள்ளார். திராவிட முன்னேற்றக் கழக உறுப்பினரான, கோவிந்தசாமி 1952, 1957 ஆண்டுகளில் நடைபெற்ற சட்டமன்றத் தேர்தலில் வளவனூர் சட்டமன்றத் தொகுதியிலிருந்தும் 1967ஆம் ஆண்டில் நடைபெற்ற தமிழகச் சட்டப்பேரவைத் தேர்தலில் முகையூர் சட்டமன்றத் தொகுதி திமுக வேட்பாளராகப் போட்டியிட்டு சட்டமன்ற உறுப்பினரானார். 1967ஆம் ஆண்டு அண்ணாதுரையின் தலைமையில் அமைந்த தமிழக அமைச்சரவையில் இவர் விவசாய துறை அமைச்சராகப் பணியாற்றினார். இவரது துணைவியார் ஏ. ஜி. பத்மாவதியும் இவரின் மகன் ஏ. ஜி. சம்பத்தும் தமிழ்நாடு சட்டப்பேரவை உறுப்பினராகப் பின்னாளில் பணியாற்றினர். கோவிந்தசாமியின் கல்விப் பங்களிப்பினைப் போற்றும்விதமாக திண்டிவனத்தில் துவங்கப்பட்ட அரசு கலை அறிவியல் கல்லூரி, திரு ஆ. கோவிந்தசாமி அரசு கலைக் கல்லூரி எனப் பெயரிடப்பட்டது.

### சட்டமன்ற உறுப்பினராக

## மேற்கோள்கள்

பகுப்பு:கடலூர் மாவட்ட மக்கள்
பகுப்பு:திராவிட முன்னேற்றக் கழக அமைச்சர்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
கரோனாஇசுடர்

***கரோனாஇசுடர்*** (*Coronaster*) என்பது கடல் விண்மீன்களின்ஆசிடெரிடே குடும்பத்தைச் சேர்ந்த ஒரு பேரினமாகும்.

## சிற்றினங்கள்
கடல் உயிரினங்களின் உலகப் பதிவேடு பின்வரும் சிற்றினங்களைப் பட்டியலிடுகிறது.
* *கரோனாஇசுடர் பிரையசு* (வெர்ரில், 1882)
* *கரோனாஇசுடர் எக்கிலிப்சு* பிஷர், 1925
* *கரோனாஇசுடர் ஹாலிசெபசு* பிஷர், 1917
* *கரோனாஇசுடர் மார்கெனசு ஜீசென்ஹேன்* , 1942
* *கரோனாஇசுடர் பாசிபோரிசு* ஜாங்கூக்சு, 1984
* *கரோனாஇசுடர் ரெட்டிகுலட்டசு* (எச்.எல். கிளார்க், 1916)
* *கரோனாஇசுடர் சகுரானசு* (டோடர்லின், 1902)
* *கரோனாஇசுடர் வோல்செல்லடசு* (சிலாடன், 1889)

## மேற்கோள்கள்

பகுப்பு:முட்தோலிகள்
ஆரே காடுகள்

**ஆரே காடுகள்** அல்லது **ஆரே பால் குடியிருப்பு** (Aarey Forest also known as Aarey Milk Colony and Aarey Colony) இந்தியாவின் பெருநகரமும்பை மாநகராட்சிப் பகுதியில் கோரேகாவ்  கிழக்கில் உள்ள சஞ்சய் காந்தி தேசியப் பூங்காவில் அமைந்த அடர்ந்த வனப்பகுதியாகும். ஆரே காடுகள் கலப்பு வனப்பகுதியாக வகைப்படுத்தப்பட்டுள்ளது.

சஞ்சய் காந்தி தேசியப் பூங்காவிற்கும், மும்பை புறநகர் மாவட்டத்திற்கும் இடையே அமைந்த ஆரே காடுகள் ஒரு பாதுகாப்பு மண்டலமாக உள்ளது. மும்பை நகரத்தில் ஆரே காடுகள் 2,000 ஏக்கர் பரப்பளவில் மரங்கள் மற்றும் புல்வெளிகளுடன் உள்ளது. 3 செப்டம்பர் 2020 அன்று மகாராஷ்டிரா அரசு, ஆரே பால் குடியிருப்பில் உள்ள 600 ஏக்கர் காடுகளை மட்டும் காப்புக்காடுகளாக மாற்றி ஆணை பிறப்பித்தது.  ஆரே காடுகள் அருகில் கோரேகாவ் (கிழக்கு) அமைந்துள்ளது. 1949-இல் மும்பை மாநகரத்திற்கு பால் விநியோகம் செய்வதற்கு, பால் தொழிற்சாலை அமைக்கும் போது ஆரே காடுகள் வளர்க்கப்பட்டது. 

## ஆரே பால் குடியிருப்பு
கோரேகாவ்வில் அமைந்த பால் குடியிருப்பு 1949-ஆம் ஆண்டிலும், பால் உற்பத்தி தொழிற்சாலை 1951-ஆம் ஆண்டிலும் தொடங்கப்பட்டது. 

## பிணக்குகள்
### ஆரே காட்டுப்பகுதியில் கட்டுமானப் பணிகள்
மும்பை மெட்ரோ நிலையத் திட்டத்தின் ஒரு பகுதியாக, ஆரே காடுகளை அழித்து 365 வாகனங்கள் நிறுத்துவதற்கு திட்டமிடப்பட்டது. 

ஆரே காடுகளை அழித்து, வாகனங்கள் நிறுத்தும் திட்டததிற்கு உள்ளூர் மக்கள் கடும் எதிர்ப்பு தெரிவித்தனர். எனவே வாகனம் நிறுத்தும் இடம் கஞ்சுமார்க் பகுதிக்கு மாற்றப்பட்டது.

## மேற்கோள்கள்

## வெளி இணைப்புகள்
* Dairy Development Board of Maharashtra 

பகுப்பு:மும்பை புறநகர் மாவட்டம்
பகுப்பு:மும்பை
கிமேக்-கிப்சாக் கூட்டமைப்பு

**கிமேக்-கிப்சாக் கூட்டமைப்பு** என்பது ஒரு நடுக்காலத் துருக்கிய நாடு ஆகும். இதை எமெக்குகள் மற்றும் கிப்சாக்குகள் உள்ளிட்ட ஏழு இன மக்கள் அமைத்தனர். இது ஓப் மற்றும் இர்திசு ஆறுகளுக்கிடைப்பட்ட பகுதியில் அமைக்கபப்ட்டது. 9ஆம் நூற்றாண்டு முதல் 1050ஆம் ஆண்டு வரை இது ஒரு ககானரசாக நீடித்தது. பிறகு 13ஆம் நூற்றாண்டில் மங்கோலியர்களால் வெல்லப்படும் வரை கானரசாக நீடித்தது.

## மேலும் காண்க
*துருக்கிய மக்கள் குழு
*உருசிய வரலாறு

## உசாத்துணை

பகுப்பு:நடு ஆசியாவின் முன்னாள் நாடுகள்
உரூம் சுல்தானகம்

**உரூம் சுல்தானகம்** () என்பது ஒரு துருக்கிய-பாரசீக சன்னி இசுலாமிய அரசு ஆகும். 1071ஆம் ஆண்டு நடைபெற்ற மன்சிகெர்து யுத்தத்திற்குப் பிறகு அனத்தோலியாவிற்குள் நுழைந்ததைத் தொடர்ந்து, பைசாந்தியப் பேரரசு மற்றும் அனத்தோலியாவின் மக்களை (உரூம்) வெற்றி கொண்டு செல்யூக் துருக்கியர்கள் இந்த அரசை நிறுவினர். நடுக்கால கிழக்கு உரோமைப் (பைசாந்தியம்) பேரரசு மற்றும் அதன் மக்களைக் குறிக்கப் பயன்படுத்தப்பட்ட சொல் *ரும்* ஆகும். இச்சொல் தற்போதைய துருக்கிய மொழியிலும் பயன்படுத்தப்படுகிறது.

## குறிப்புகள்
 

## மேற்கோள்கள்

பகுப்பு:ஆசியாவின் முன்னாள் நாடுகள்
கோவிந்த் நரேன்

**கோவிந்த் நரேன்** (*Govind Narain*) என்பவர் (5 மே 1916 &ndash; 3 ஏப்ரல் 2012) ஒரு இந்தியக் குடிமைப் பணி அதிகாரி ஆவார். நரேன் கர்நாடகாவின் 8வது ஆளுநராக பணியாற்றினார்.

இவர் முன்னர் இந்தியாவின் 12வது பாதுகாப்பு செயலாளராக 1973 முதல் 1975 வரையும், இந்தியாவின் உள்துறை செயலாளராக 1971 முதல் 1973 வரையும் மற்றும் உத்தரப்பிரதேசத்தின் தலைமைச் செயலாளராக 1958 முதல் 1961 வரையும் பணியாற்றி உள்ளார். இவர் 1951 முதல் 1954 வரை நேபாள மன்னரின் ஆலோசகராகவும் செயலாளராகவும் பணியாற்றினார்.

## ஆரம்பகால வாழ்க்கையும் கல்வியும்
நரேன் உத்தரப்பிரதேசத்தின் மைன்புரியில் காயஸ்தா குடும்பத்தில் பிறந்தார். அலகாபாத் பல்கலைக்கழகம் மற்றும் ஆக்சுபோர்டு பல்கலைக்கழகத்தில் படித்தார்.

## பணி
நரேன் 1939-ல் இந்தியக் குடிமைப் பணிக்குத் தேர்ந்தெடுக்கப்பட்டார். இவர் இப்பணியிலிருந்து ஓய்வு பெறுவதற்கு முன்பு இந்தியாவின் உள்துறை செயலாளராகவும், இந்தியாவின் பாதுகாப்பு செயலாளராகவும் இருந்தார். உள்துறை செயலாளராக, 1971 இந்திய-பாகிஸ்தான் போரின் போது இவர் முக்கியப் பங்கு வகித்தார். பின்னர் இவர் பாதுகாப்பு செயலாளராக ஆனார். 1973 மற்றும் 1975க்கு இடையில் இவர் பதவி வகித்தார். இவர் உத்தரப்பிரதேசத்தின் தலைமைச் செயலாளராகவும் இருந்தார். மேலும் நேபாள மன்னரின் ஆலோசகராக 1951-ல் இந்தியாவிற்கும் நேபாளத்திற்கும் இடையிலான உறவுகளை உருவாக்கப் பணியமர்த்தப்பட்டார்.

## அரசியல் வாழ்க்கை
நரேன், கர்நாடகாவின் ஆளுநராக நியமிக்கப்பட்டார். 1977 மற்றும் 1983க்கு இடையில் இவர் பதவியில் இருந்தார். இவருக்கு 2009ஆம் ஆண்டு இந்திய அரசு பத்ம விபூசண் விருதினை வழங்ககியது.

## மேற்கோள்கள்

## வெளி இணைப்புகள்
* **கர்நாடக ஆளுநர் அலுவலகத்தில்** அதிகாரப்பூர்வ விவரம் மற்றும் சுயசரிதை
* கடைசியாக உயிர் பிழைத்த ஐசிஎஸ் அதிகாரிகளில் ஒருவரான கோவிந்த் நரேன் காலமானார்
* கோவிந்த் நரேன்: அலிகார் பல்கலைக்கழகத்தை பாதுகாத்த இளம் ஐ.சி.எஸ்
* முன்னாள் கவர்னர் கோவிந்த் நரேன் காலமானார்

பகுப்பு:2012 இறப்புகள்
பகுப்பு:கர்நாடக ஆளுநர்கள்
பகுப்பு:1916 பிறப்புகள்
சாயிது துறைமுகம்

**சாயிது துறைமுகம்** (    ) **மீனா சாயிது** என்றும் அழைக்கப்படுகிறது. இது அபுதாபி துறைமுகத்திற்கு சொந்தமான வணிக ஆழ்கடல் துறைமுகமாகும். இது ஐக்கிய அரபு அமீரகத்தின் அபுதாபியில் இருந்து சேவை செய்கிறது.

## உருவாக்கம்
இது 1968 ஆம் ஆண்டில் நிறுவப்பட்ட இந்த சாயிது துறைமுகம் அபுதாபி நகரின் வடகிழக்குப் பகுதியில் உள்ளது. இது அதிகாரப்பூர்வமாக 1972 ஆம் ஆண்டில்  முழுமையாக செயற்பாட்டிற்கு வந்தது, மேலும் இதற்கு ஐக்கிய அரபு அமீரகத்தின் முன்னாள் ஜனாதிபதியான சைகு சாயிது பின் சுல்தான் ஆல் நகியான் அவர்களின் பெயரிடப்பட்டது. புதிதாக உருவாக்கப்பட்ட US$7.2 பில்லியன் மதிப்பிலான கலீஃபா துறைமுக கொள்கலன் முனையத்திற்கு சாயிது துறைமுகத்தின்  கொள்கலன் போக்குவரத்தை மாற்றுவது 2012 இல் நிறைவடைந்தது.

## நிலவியல்
சாயிது துறைமுகம் 535 எக்டேர் பரப்பளவைக் கொண்டுள்ளது. மேலும் 21 படுகைகள் 6 முதல் 15 மீட்டர் வரை ஆழம் கொண்டதாக உள்ளது. மொத்தப் படுகையின் நீளம் 4,375 மீட்டர். இது அமீரகத்தில் உள்ள நான்கு முக்கிய துறைமுகங்களில் ஒன்றாகும். சாயிது துறைமுகம் பொது சரக்குக் கப்பல்களுக்கான நுழைவாயிலாக உள்ளது. RORO (ரோல்-ஆன்/ரோல்-ஆஃப்) மற்றும் சர்வதேச சொகுசுக் கப்பல்களுக்கான இடமாக வளர்ந்து வருகிறது. மேலும் இது சிறிய கப்பல்கள், இழுவைகள், படகுகள் மற்றும் சேவை கைவினைப்பொருட்கள் ஆகியவற்றை வழங்குகிறது; முசாஃபா துறைமுகம் தொழிற்றுறை நகரமான முசாஃபாவின் மையத்தில் அமைந்துள்ளது. தவீலாவில் உள்ள புதிய அதிநவீன கலீஃபா துறைமுகம் அமீரகத்தின் அனைத்து கொள்கலன் கப்பல் போக்குவரத்தையும் கையாள்கிறது.

## குறிப்புகள்

பகுப்பு:ஐக்கிய அரபு அமீரகம்
பகுப்பு:துறைமுகங்கள்
ராகுல் நர்வேகர்

**ராகுல் நர்வேகர்** (**Rahul Narwekar**) இந்தியாவின் மகாராட்டிரா மாநிலத்தின் பாரதிய ஜனதா கட்சி அரசியல்வாதி ஆவார். இவர் 2019 மகாராட்டிரா சட்டமன்றத் தேர்தலில் தெற்கு மும்பையின் கொலபா சட்டமன்றத் தொகுதியிலிருந்து மகாராஷ்டிர சட்டமன்ற உறுப்பின்ராகத் தேர்ந்தெடுக்கப்பட்டவர். 3 சூலை 2022 அன்று இவர் மகாராஷ்டிரா சட்டமன்ற சபாநாயகராக தேர்வு செய்யப்பட்டார்.
## மேற்கோள்கள்

## வெளி இணைப்புகள்
* இந்தியாவின் இளம் வயது சபாநாயகர் என்ற பெருமையை பெற்றார் ராகுல் நர்வேகர்

பகுப்பு:வாழும் மக்கள்
பகுப்பு:மகாராட்டிர சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மகாராட்டிர அரசியல்வாதிகள்
பகுப்பு:1970 பிறப்புகள்
பகுப்பு:மராத்தியர்கள்
நியூஸ்பேஸ் இந்தியா லிமிடெட்

**நியூஸ்பேஸ் இந்தியா லிமிடெட்** (NewSpace India Limited) என்பது இந்திய அரசின் பொதுத்துறை நிறுவனம்  மற்றும் இந்திய விண்வெளி ஆய்வு மையத்தின் (இஸ்ரோ) வணிகப் பிரிவாகும். இது விண்வெளித் துறை (DoS) மற்றும் நிறுவனச் சட்டம் 2013 இன் நிர்வாகக் கட்டுப்பாட்டின் கீழ் 6 மார்ச் 2019இல் நிறுவப்பட்டது. இந்திய விண்வெளித் திட்டங்களில் தொழில்துறை பங்களிப்பை அதிகரிப்பதே  இதன் முக்கிய நோக்கமாகும்.

## நோக்கங்கள்
இது பின்வரும் நோக்கங்களுடன் அமைக்கப்பட்டது:

* சிறிய செயற்கைக்கோள் தொழில்நுட்பத்தை தொழில்துறைக்கு மாற்றுதல்:  DoS/இஸ்ரோவிலிருந்து உரிமம் பெறுதல் , தொழில்துறைக்கும் இதனிடமிருந்து துணை உரிமம் பெறுதல்.
* தனியார் துறையுடன் இணைந்து சிறிய துணைக்கோள் ஏவுகலம் (SSLV) தயாரித்தல்
* இந்திய தொழில்துறை மூலம் துருவ துணைக்கோள் ஏவுகல (PSLV) உற்பத்தி
* ஏவுதல் உள்ளிட்ட விண்வெளி அடிப்படையிலான பொருட்களை உற்பத்தி செய்தல் மற்றும் சந்தைப்படுத்துதல்
* ISRO மையங்கள் மற்றும் DoS இன் தொகுதி அலகுகளால் உருவாக்கப்பட்ட தொழில்நுட்பத்தின் பரிமாற்றம்
* இந்தியாவிலும் வெளிநாட்டிலும் உபதயாரிப்பு தொழில்நுட்பங்கள் மற்றும் தயாரிப்புகள்/சேவைகளை சந்தைப்படுத்தல்.

## சான்றுகள்


பகுப்பு:பெங்களூரில் உள்ள நிறுவனங்கள்
பகுப்பு:இந்திய விண்வெளித் திட்டங்கள்
பகுப்பு:இந்திய அரசுத்துறை நிறுவனங்கள்
மூவசிட்டைல்மெத்தேன்

**மூவசிட்டைல்மெத்தேன்** (*Triacetylmethane*) என்ற கரிம வேதியியல் சேர்மம் HC(C(O)CH3)3 என்ற மூலக்கூற்று வாய்ப்பாட்டால் விவரிக்கப்படுகிறது. நிறமற்ற நீர்மமாகக் காணப்படும் இச்சேர்மம்  கரிமக் கரைப்பான்களிலிலும் காரத்தன்மை கொண்ட நீரிலும் கரைகிறது. மூவசிட்டைல்மெத்தேன் விரைவில் ஒர் ஈனோலேட்டாக மாறுகிறது.  இந்த ஈனோலேட்டு பல்வேறு வகையான உலோக அசிட்டைலசிட்டோனேட்டுகளுடன் தொடர்புடைய உலோக அணைவுச் சேர்மங்களை உருவாக்குகிறது.

## மேற்கோள்கள்


பகுப்பு:ஈனால்கள்
பகுப்பு:ஈந்தணைவிகள்
பகுப்பு:டிரைகீட்டோன்கள்
க. பாலகிருஷ்ணன்

**க. பாலகிருஷ்ணன்** (*K. Balakrishnan*)(பிறப்பு 5 பிப்ரவரி 1953) என்பவர் ஓர் இந்திய அரசியல்வாதியும், சிதம்பரம் தொகுதியின் முன்னாள் சட்டமன்ற உறுப்பினரும் ஆவார். கடலூர் மாவட்டம் சிதம்பரத்தைச் சேர்ந்த இவர் இந்தியப் பொதுவுடைமைக் கட்சி (மார்க்சிஸ்ட்) கட்சியைப் பிரதிநிதித்துவப்படுத்துகிறார். இவர் இக்கட்சியின் தமிழ்நாடு மாநிலச் செயலாளராக 2018 முதல் 2025 வரை இருந்தார்.

## சட்டமன்ற உறுப்பினராக
பாலகிருஷ்ணன் 2011ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் சிதம்பரம் சட்டமன்றத் தொகுதியில் இந்தியப் பொதுவுடைமைக் கட்சி (மார்க்சிஸ்ட்) வேட்பாளராகப் போட்டியிட்டு வெற்றி பெற்று சட்டமன்ற உறுப்பினரானார்.

## அரசியல்
பாலகிருஷ்ணன், 2015 செப்டம்பர் 2 அன்று, வேலைநிறுத்தத்தின் ஒரு பகுதியாகத் தொடருந்து நிலையத்தில் நடந்த போராட்டத்தைக் கைவிட மறுத்ததற்காகக் கைது செய்யப்பட்டார். பின்னர் இவர் உடல்நிலை சரியில்லாமல் இருப்பதாகப் புகார் அளித்தார். இதனால் சிதம்பரத்தில் உள்ள இராஜா முத்தையா மருத்துவக் கல்லூரி மற்றும் மருத்துவமனைக்கு அழைத்துச் செல்லப்பட்டார். இங்கு இவர் சிகிச்சை பெற்றார். அண்ணாமலைப் பல்கலைக்கழகத்தில் படிக்கும்போதே அரசியலில் ஈடுபட்டு, அநீதிக்கு எதிராகத் தொடர்ந்து போராடி மக்கள் நலனுக்காகப் பாடுபட்டவர். இவர் 2018 பெப்ரவரி 21 அன்று பொதுவுடைமைக் கட்சியின் தமிழ்நாடு மாநிலச் செயலாளராக நியமிக்கப்பட்டார். இவர் 2025 சனவரி 5 வரை அப்பதவியில் இருந்தார்.

## மேற்கோள்கள்

பகுப்பு:கடலூர் மாவட்ட மக்கள்
பகுப்பு:1953 பிறப்புகள்
பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
அம்ரீசு சிங் கௌதம்

**அம்ரீசு சிங் கௌதம்** (*Amrish Singh Gautam*)  ஓர் இந்திய அரசியல்வாதியும் தில்லியின் இரண்டாவது, மூன்றாவது மற்றும் நான்காவது சட்டமன்ற உறுப்பினரும் ஆவார் . இவர் இந்திய தேசிய காங்கிரசின் உறுப்பினராகவும், தில்லியின் கோண்ட்லி (சட்டமன்றத் தொகுதி) பிரதிநிதியாகவும் உள்ளார். தில்லியின் நான்காவது சட்டமன்றத்தில் துணை சபாநாயகராகப் பணியாற்றினார்.

## மேற்கோள்கள்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பிரேம் குமார் (அரசியல்வாதி)

**பிரேம் குமார்** (Prem Kumar) ஒரு இந்திய அரசியல்வாதி. அவர் கயா டவுன் சட்டமன்றத் தொகுதியிலிருந்து எட்டு முறை தேர்ந்தெடுக்கப்பட்ட பீகார் சட்டமன்ற உறுப்பினர் ஆவார்.

அவர் 1999 இல் மகத் பல்கலைக்கழகத்தில் தனது முனைவர் பட்டத்தை  முடித்துள்ளார்.

2015 அக்டோபரில் நடந்த சட்டசபை தேர்தலுக்குப் பிறகு உருவாக்கப்பட்ட பீகார் சட்டசபையில் எதிர்க்கட்சித் தலைவராக பிரேம் தேர்ந்தெடுக்கப்பட்டார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
கலாபென் தெல்கர்

**கலாபென் மோகன்பாய் தெல்கர்** (Kalaben Mohanbhai Delkar) (பிறப்பு 21 ஆகஸ்ட் 1971)  ஒரு இந்திய அரசியல்வாதி மற்றும் தாத்ரா மற்றும் நகர் ஹவேலி மற்றும் தாமன் மற்றும் டையூ யூனியன் பிரதேசத்தில் உள்ள தாத்ரா மற்றும் நாகர் ஹவேலி நாடாளுமன்றத் தொகுதியின் நாடாளுமன்ற உறுப்பினரும் ஆவார் . தாத்ரா மற்றும் நாகர் ஹவேலியின் முதல் பெண் நாடாளுமன்ற உறுப்பினரும், மகாராஷ்டிராவுக்கு வெளியேயான முதல் சிவசேனா நாடாளுமன்ற உறுப்பினரும் ஆவார்.

## தனிப்பட்ட வாழ்க்கை
இவர் மோகன்பாய் சஞ்சிபாய் தெல்கரை மணந்தார்; மோகன்பாய் சஞ்சிபாய் தெல்கர் ஏழு முறை தாத்ரா மற்றும் நகர் ஹவேலி தொகுதியில் இருந்து மக்களவை உறுப்பினராகவும், பழங்குடியினர் உரிமை வழக்கறிஞராகவும் தேர்ந்தெடுக்கப்பட்டவர் ஆவார். இத்தம்பதியினருக்கு ஒரு மகனும் ஒரு மகளும் இருந்தனர்.

## அரசியல் வாழ்க்கை
இவர் தனது கணவர் மோகன்பாய் சஞ்சிபாய் தெல்கரின் மரணத்திற்குப் பிறகு 2021 இடைத்தேர்தலில் சிவசேனாவின் உறுப்பினராக தாத்ரா மற்றும் நகர் ஹவேலி மக்களவைத் தொகுதியில் இருந்து போட்டியிட்டு வெற்றியடைந்தார். இவர் பாரதிய ஜனதா கட்சியின் மகேஷ் கவித்தை எதிர்த்து 51270 வாக்குகள் வித்தியாசத்தில் வெற்றி பெற்றார்.

## மேற்கோள்கள்

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:சிவ சேனா அரசியல்வாதிகள்
எனிசை கிர்கிசு ககானரசு

**எனிசை கிர்கிசு ககானரசு** என்பது ஒரு துருக்கியப் பேரரசு ஆகும். இது 9 மற்றும் 10ஆம் நூற்றாண்டின் ஆரம்பங்களுக்கு இடையில் சுமார் ஒரு நூற்றாண்டுக்கு நீடித்திருந்தது. இது எனிசை கிர்கிசு மக்களை ஆண்டது. அம்மக்கள் தெற்கு சைபீரியாவில் 6ஆம் நூற்றாண்டு முதல் வசித்து வந்தனர். 9ஆம் நூற்றாண்டின் போது தங்களை ஆண்டுவந்த உய்குர்கள் மீது கிர்கிசுகள் ஆதிக்கம் செலுத்த ஆரம்பித்தனர். இந்தப் பேரரசானது 840 முதல் 1207 வரை ககானரசாக நிறுவப்பட்டிருந்தது. இந்த ககானரசின் நிலப்பரப்பானது அதன் அதிகபட்ச பரப்பளவின் போது, குறுகிய காலத்திற்கு கிர்கிசுத்தான், கசக்கஸ்தான், உருசியா, சீனா மற்றும் மங்கோலியா ஆகிய நாடுகளின் பகுதிகளை தன்னகத்தே கொண்டிருந்தது. 10ஆம் நூற்றாண்டிற்குப் பிறகு, எனிசை கிர்கிசு நாட்டைப் பற்றியுள்ள தகவல்கள் மிகக் குறைவாகவே உள்ளன. இந்தக் கானரசானது அதன் பூர்வீகத் தாயகத்தில் 1207ஆம் ஆண்டு வரை எஞ்சியிருந்தது என நம்பப்படுகிறது. .

## மேற்கோள்கள்

பகுப்பு:ஆசியாவின் முன்னாள் முடியாட்சிகள்
நரஹரி சீதாராம் சிர்வால்

**நரஹரி சீதாராம் சிர்வால்** (**Narhari Sitaram Zirwal**) தற்போது மகாராட்டிர சட்டமன்ற துணை சபாநாயகராக உள்ளார். இவர் தேசியவாத காங்கிரசு கட்சியைச் சேர்ந்தவர்.

இவர் நாசிக் மாவட்டத்தில் உள்ள திந்தோரி சட்டமன்றத் தொகுதியிலிருந்து  மகாராட்டிர சட்டமன்ற உறுப்பினராக மூன்று முறை தேர்வு செய்யப்பட்டவர்.

## மேற்கோள்கள்

பகுப்பு:வாழும் மக்கள்
பகுப்பு:மகாராட்டிர சட்டமன்ற உறுப்பினர்கள்
பகுப்பு:1959 பிறப்புகள்
பகுப்பு:தேசியவாத காங்கிரசு அரசியல்வாதிகள்
பகுப்பு:மகாராட்டிர அரசியல்வாதிகள்
வளவனூர் சட்டமன்றத் தொகுதி

**வளவனூர் சட்டமன்றத் தொகுதி** (*Valavanur Assembly constituency*) என்பது இந்தியாவின் தமிழ்நாடு மாநிலத்தில் விழுப்புரம் மாவட்டத்தில் செயல்பாட்டிலிருந்த சட்டமன்றத் தொகுதியாகும். வளவனூர் விழுப்புரம் மாவட்டத்தில் உள்ள ஒரு பேரூராட்சி ஆகும். இத்தொகுதி 1952ஆம் ஆண்டு நிறுவப்பட்டது. 1962ஆம் ஆண்டில் தொகுதி மறுசீரமைப்பின்போது நீக்கப்பட்டது.

## வெற்றி பெற்றவர்கள்

## தேர்தல் முடிவுகள்

### 1962

## மேற்கோள்கள்

## வெளியிணைப்புகள்

பகுப்பு:விழுப்புரம் மாவட்டத்தின் நீக்கப்பட்ட சட்டமன்றத் தொகுதிகள்
2,4,6-எப்டேன்டிரையோன்

**2,4,6-எப்டேன்டிரையோன்** (*2,4,6-Heptanetrione*) என்ற கரிமச் சேர்மம் C7H10O3 என்ற மூலக்கூற்று வாய்ப்பாட்டால் விவரிக்கப்படுகிறது. வெண்மை நிறம் அல்லது நிறமற்று ஒரு திண்மப் பொருளாக இது காணப்படுகிறது. 2,4,6-எப்டேன்டிரையோனின் மூலக்கூறு பிரதானமாக ஈனால் வடிவில் உள்ளது. 1,2-இருகீட்டோன்களுடன் சேர்த்து ஒடுக்கவினையில் ஈடுபடுகிறது. இசுட்ராபெர்ரிகளின் சுவைக்கு 2,4,6-எப்டேன்டிரையோன் பங்களிக்கிறது. பல்வேறு உலோக அணைவுச் சேர்மங்களையும் உருவாக்குகிறது.
## இதையும் காண்க
*மூவசிட்டைல்மெத்தேன்
## மேற்கோள்கள்


பகுப்பு:ஈனால்கள்
பகுப்பு:டிரைகீட்டோன்கள்
பகுப்பு:ஈந்தணைவிகள்
பிலிப் லுட்விக் இசுடேடியசு முல்லர்

**பிலிப் லுட்விக் இசுடேடியசு முல்லர்** (*Philipp Ludwig Statius Müller*)(25 ஏப்ரல் 1725 - 5 சனவரி 1776) ஒரு ஜெர்மனி விலங்கியல் நிபுணர் ஆவார்.

முல்லர் எசென்சில் 1725ஆம் ஆண்டு பிறந்தார். எர்லாங்கனில் இயற்கை அறிவியல் பேராசிரியராகப் பணியாற்றினார். 1773 மற்றும் 1776க்கு இடையில், லின்னேயஸின் *நேச்சர்சிஸ்டத்தின்* ஜெர்மன் மொழிபெயர்ப்பை வெளியிட்டார். 1776ஆம் ஆண்டின் துணை பதிப்பு, ஆவுளியா, குவானக்கோ, *போட்டோ*, மூன்று நிற ஹெரான், குடை கொண்டைக்கிளி, செங்குத கொண்டைக்கிளி மற்றும் வெடிற்போத்து உள்ளிட்ட பல உயிரினங்களுக்கான அறிவியல் வகைப்பாட்டைக் கொண்டிருந்தது. இவர் ஒரு பூச்சியியல் வல்லுநராகவும் இருந்தார்.

முல்லர் எர்லாங்கனில் இறந்தார்.

பிலிப் லுட்விக் இசுடேடியசு முல்லரை, சாலமன் முல்லர் (1804-1864), பறவையியல் நிபுணர் அல்லது ஓட்டோ பிரெட்ரிக் முல்லருடன் குழப்பமடையக்கூடாது.

## பணி
*Statius Müller, P. L. 1776. *Des Ritters Carl von Linné Königlich Schwedischen Leibarztes &c. &c. vollständigen Natursystems Supplements- und Register-Band über alle sechs Theile oder Classen des Thierreichs. Mit einer ausführlichen Erklärung. Nebst drey Kupfertafeln*.Nürnberg. (Raspe).

## மேற்கோள்கள்

பகுப்பு:1776 இறப்புகள்
பகுப்பு:1725 பிறப்புகள்
பகுப்பு:செருமானிய விலங்கியலாளர்கள்
கல்சி (லே மாவட்டம்)

**கல்சி** (**Khaltse** or **Khalsi**), இந்தியாவின் வடக்கில் அமைந்த லடாக் ஒன்றியப் பகுதியின் லே மாவட்டத்தில் உள்ள கல்சி தாலுகாவின் நிர்வாகத் தலைமையிடம் ஆகும்.இது சிறீநகர்-லே நெடுஞ்சாலையில், சிந்து ஆற்றின் பாலத்தைத் தாண்டி 337 கிலோ  மீட்டர் தொலைவில் உள்ளது. லே மற்றும் கார்கில் நகரங்களுக்கிடையே அமைந்த கல்சியில் லடாக் நடுவண் பல்கலைக்கழகம் நிறுவப்பட உள்ளது.இக்கிராமம் சர்க்கரை பாதாமி பழங்களுக்கு பெயர் பெற்றது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 156 வீடுகள் கொண்ட கல்சி கிராமத்தின் மொத்த மக்கள் தொகை 767 ஆகும். இதில் ஆண்கள் 381 மற்றும் பெண்கள் 386 ஆக உள்ளனர். பாலின விகிதம் 1000 ஆண்களுக்கு  1013 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 8.87% ஆகும். சராசரி எழுத்தறிவு  86.27 %   ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே  0  மற்றும்  751  ஆகவுள்ளனர். இதன் மக்கள் தொகையில் பெரும்பான்மையாக பௌத்தர்கள் மற்றும் இசுலாமியர்கள ஆவார்.

## வேளாண்மை
லே நகரத்திற்கும் 400 மீட்டர் குறைவாக, கல்சி கிராமம்  2,987 மீட்டர் உயரத்தில் அமைந்திருப்பதால், கல்சி கிராமத்தில் ஆண்டிற்கு இரு போகம் பார்லி சாகுபடி நடைபெறுகிறது. இவ்வூர் சிந்து ஆற்றின் நீர் பெறுகிறது. மேலும் கல்சியில் நெளிகோதுமை மற்றும் கோசுக்கிழங்கு பயிரிடப்படுகிறது.

## தட்ப வெப்பம்

## அடிக்குறிப்புகள்
* Francke, A. H. (1977). *A History of Ladakh*. A. H. Francke (Originally published as, *A History of Western Tibet*, (1907). 1977 Edition with critical introduction and annotations by S. S. Gergan & F. M. Hassnain. Sterling Publishers, New Delhi.
* Francke, A. H. (1914). *Antiquities of Indian Tibet*. Two Volumes. Calcutta. 1972 reprint: S. Chand, New Delhi.
*Schettler, Rolf & Margaret. (1981). *Kashmir, Ladakh & Zanskar*. Lonely Planet. South Yarra, Vic., Australia. .
* Janet Rizvi. (1996). *Ladakh: Crossroads of High Asia*. Second Edition. Oxford University Press, Delhi. .

## மேற்கோள்கள்

பகுப்பு:லே மாவட்டத்தின் நகரங்களும் ஊர்களும்
பகுப்பு:லே மாவட்டம்
நியோடிமியம் பிசுமத்தைடு

**நியோடிமியம் பிசுமத்தைடு** (*Neodymium bismuthide*) என்பது NdBi என்ற மூலக்கூற்று வாய்ப்பாட்டால்  விவரிக்கப்படும் ஒரு கனிம வேதியியல் சேர்மமாகும். பிசுமத்-நியோடிமியம் என்ற பெயராலும் இச்சேர்மம் அடையாளப்படுத்தப்படுகிறது. நியோடிமியமும் பிசுமத்தும் சேர்ந்து ஓர் இருமமாக உருவாகும் நியோடிமியம் பிசுமுத்தைட்டு படிகங்களாக உருவாகிறது. 
::Nd + Bi → NdBi
## இயற்பியல் பண்புகள்
Fm3m என்ற இடக்குழுவும், a = 0.64222 நானோமீட்டர், Z = 4 என்ற அலகு அளபுருக்களும் கொண்டு நியோடிமியம் பிசுமுத்தைட்டு கனசதுரப் படிகங்களாக சோடியம் குளோரைடின் படிக உருவில் உருவாகிறது. 1900 பாகை செல்சியசு வெப்பநிலையில் நியோடிமியம் பிசுமுத்தைடு உருகுநிலைக்குச் செல்கிறது. 24 கெல்வின்  வெப்பநிலையில் இச்சேர்மத்தில் எதிர்ப்பு காந்த மாற்றம் ஏற்படுகிறது.

## மேற்கோள்கள்

பகுப்பு:நியோடிமியம்(III) சேர்மங்கள்
பகுப்பு:பிசுமத் சேர்மங்கள்
பகுப்பு:கனிம வேதியியல் சேர்மங்கள்
பகுப்பு:பிசுமத்தைடுகள்
செந்தலை பஞ்சுருட்டான்

**செந்தலை பஞ்சுருட்டான்** (*Rufous-crowned bee-eater*)(*மீரோப்சு அமெரிக்கானசு*) என்பது மெரோபிடே குடும்பத்தில் உள்ள ஒரு பறவை சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி. இங்கு இது பரவலாகக் காணப்படுகிறது. இதன் விலங்கியல் பெயர் தெரிவிப்பதுபோல, இது புதிய உலகில் காணப்படவில்லை.

இது முன்னர் நீல-தொண்டை பஞ்சுருட்டான் (*மீ. விரிடிசு*) துணையினமாகக் கருதப்பட்டது. ஆனால் 2014-ல் பன்னாட்டு இயற்கைப் பாதுகாப்புச் சங்கத்தின் செம்பட்டியல் மற்றும் *பேர்ட்லைப் இன்டர்நேஷனல்* ஆகியவற்றால் தனித்துவமான சிற்றினமாகப் பிரிக்கப்பட்டது. மேலும் 2022-ல் பன்னாட்டு பறவையியல் மாநாடும் இதைப் பின்பற்றியது.

## மேற்கோள்கள்

பகுப்பு:அகணிய உயிரிகள்
பி. அய்யப்பன்

**பி. அய்யப்பன்** (*P. Ayyappan*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். அய்யப்பன் மதுரை மாவட்டம் திருமங்கலத்தினைச் சேர்ந்தவர். கமுதியிலுள்ள பசும்பொன் முத்துராமலிங்கத் தேவர் கல்லூரியில் இளம் வணிகவியல் பயின்றுள்ளார். இவர் 2021-இல் நடைபெற்ற தமிழ்நாடு சட்டப்பேரவைத் தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராக உசிலம்பட்டி தொகுதியில் போட்டியிட்டுத் தேர்ந்தெடுக்கப்பட்டார்.

## போட்டியிட்ட தேர்தல்கள்

## திமுக-வில் இணைதல்
பி. அய்யப்பன்  27 பிப்ரவரி 2026 அன்று  திமுக தலைவர் மு. க. ஸ்டாலின் முன்னிலையில் திமுகவில் இணைந்தார். அதற்கு முன்னர் பி. அய்யப்பன் தனது சட்டமன்ற உறுப்பினர் பதவியிலிருந்து விலகினார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
ஏழைகளுக்கான உணவுத் திட்டம்

**அந்த்யோதயா அன்ன யோஜனா** (ஏழைகளுக்கான உணவுத் திட்டம்)(*Antyodaya Anna Yojana*)( ; அந்தியோதயா ஏழை ஏழைகளைக் குறிக்கும் அந்தியோதயா உணவுத் திட்டம்) என்பது இந்திய அரசின் திட்டமாகும். இந்தத் திட்டத்தின் மூலம் இலட்சக் கணக்கான ஏழைக் குடும்பங்களுக்கு அதிக மானிய விலையில் உணவை வழங்குவதற்கான இந்திய அரசின் நிதியுதவித் திட்டமாகும்.  இத்திட்டம் 25 திசம்பர் 2000 அன்று தேசிய ஜனநாயகக் கூட்டணி அரசினால் தொடங்கப்பட்டது. இந்தத் திட்டத்தை 2000ஆம் ஆண்டில் அப்போதைய மத்திய உணவு மற்றும் குடிமைப்பொருள் வழங்கும் துறையின் அமைச்சர் என் ஸ்ரீவிஷ்ணு துவக்கிவைத்தார்.முதலில் இந்திய மாநிலமான ராஜஸ்தானில் செயல்படுத்தப்பட்டது.

கணக்கெடுப்பு ஒன்றின் மூலம் "ஏழ்மையானவர்கள்" (வறுமைக் கோட்டிற்குக் கீழ் உள்ள 10,000,000 ஏழ்மையான குடும்பங்கள்) கண்டறியப்பட்ட பின்னர் அரசாங்கம் அவர்களுக்கு 35 கிலோகிராம் அரிசி மற்றும் கோதுமையை அதிக மானிய விலையில் வாங்குவதற்கான வாய்ப்பை வழங்கத் தொடங்கியது. ஒரு கிலோ அரிசி  3, கோதுமை  2க்கும் இத்திட்டத்தின் கீழ் வழங்கப்படுகிறது. கணக்கெடுப்புகளின் மூலம் அந்தந்த மாநில கிராமப்புற மேம்பாட்டு வசதிகளால் ஏழைக் குடும்பங்கள் அடையாளம் காணப்பட்டன. இந்தத் திட்டம் இரண்டு முறை, சூன் 2003-ல் ஒரு முறையும், பின்னர் ஆகத்து 2004-ல் இரண்டாம் முறையும் விரிவுபடுத்தப்பட்டது. ஒவ்வொரு முறையும் கூடுதலாக 5,000,000 வறுமைக்கோட்டிற்குக் கீழ் உள்ள குடும்பங்களைச் சேர்த்து, மொத்த குடும்பங்களின் எண்ணிக்கை 20,000,000ஆகக் கொண்டுவரப்பட்டது. இதற்குப் பிறகு 2003-ல் கூடுதலாக 50 லட்சம் குடும்பங்கள் சேர்க்கப்பட்டன.

## குடும்ப அட்டைகள்
ஒரு குடும்பம் தகுதியுடையதாக அங்கீகரிக்கப்பட்டவுடன், அவர்களுக்குத் தனித்துவமான "அந்தியோதயா குடும்ப அட்டை" வழங்கப்படுகிறது. இந்த அட்டை, பொது விநியோக அட்டை (பச்சை நிற அட்டை) என்றும் அழைக்கப்படுகிறது. இது ஒரு அடையாள வடிவமாகச் செயல்படுகிறது.

## மேலும் பார்க்கவும்
* தீன் தயாள் உபாத்யாய் அந்தோதய யோஜனா

## மேற்கோள்கள்

பகுப்பு:இந்திய அரசுத் திட்டங்கள்
க. கந்தசாமி

**க. கந்தசாமி ** (*K. Kandasamy*)(பிறப்பு மார்ச்சு 09, 1932) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் மதுரை மாவட்டம் உசிலம்பட்டியினைச் சார்ந்தவர். உசிலம்பட்டி கழக  உயர்நிலைப் பள்ளியில் பள்ளிக் கல்வியினை முடித்துள்ளார். கந்தசாமி மதுரை, மதுரைக் கல்லூரி, சென்னை சட்டக் கல்லூரியில் கல்லூரி படிப்பினை முடித்துள்ளார். முத்துராமலிங்கத் தேவர் மற்றும் மூக்கையாத் தேவர் கொள்கைகளால் ஈர்க்கப்பட்ட இவர் அனைத்திந்திய பார்வார்டு பிளாக்கு கட்சியின் தீவிர உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவை இடைத்தேர்தலில் உசிலம்பட்டி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:மதுரை மாவட்ட மக்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:1932 பிறப்புகள்
வி. என். பார்த்திபன்

**வி. என். பார்த்திபன்**  (V.N. Parthiban) இந்தியாவைச் சேர்ந்த ஒரு நிரந்தர மாணவர் என்ற சிறப்பிற்கு உரியவராக  அறியப்படுகிறார்.  55 வயதிற்குள் பார்த்திபன் தன்னுடைய 30 ஆண்டுகால கற்றல் செயலில் 145 பட்டங்களைப் பெற்றுள்ளார். இந்தியச் சட்ட நிறுவனம், தேசியப் பணியாளர் மேலாண்மை நிறுவனம், இந்தியப் புள்ளியியல் நிறுவனம், இந்தியத் தொழில்துறை பொறியியல் நிறுவனம், லயோலா வணிக நிர்வாக நிறுவனம் உள்ளிட்ட பல நிறுவனங்களில் இவர் பட்டம் பெற்றுள்ளார்.  தனது இலக்குகளை அடைய திட்டமிட்ட நேர நிர்வாகத்தைப் பயன்படுத்தினார். கணிதப் பாடத்தின் மீது இவருக்கு அச்சம் இருந்தபோதிலும் கூட பார்த்திபன் இச்சாதனையைச் செய்துள்ளார் என்பது குறிப்பிடத்தக்கது.

## தனிப்பட்ட வாழ்க்கை
பார்த்திபனின் மனைவி எம். செல்வகுமாரியும்  9 பட்டங்களைப் பெற்றுள்ளார்.  அதிக அளவிலான தகவல்கள் சேகரமானதைத் தொடர்ந்து பார்த்திபனுக்குத் தற்போது  சிறிதளவு நினைவாற்றல் இழப்பு ஏற்பட்டுள்ளது. பார்த்திபன் தனது ஞாயிற்றுக்கிழமைகளைப் படிப்பதற்கோ அல்லது தேர்வு எழுதுவதற்கோ செலவிடுகிறார்.

## தொழில்
பார்த்திபன் தற்போது இந்தியாவின் சென்னையில் உள்ள மைலாப்பூர் விவேகானந்தர் கல்லூரியில் துறைத் தலைவராகப் பணியில் உள்ளார். நூற்றுக்கும் மேற்பட்ட வெவ்வேறு பாடங்களை கற்பிக்கிறார்.

## பட்டங்களின் பட்டியல்
● வணிகப் பாடத்தில் 8 முதுநிலைப் பட்டங்கள் 
● அறிவியல் பாடத்தில் 4 முதுநிலைப் பட்டங்கள் 
● சட்டப் பாடத்தில் 10 முதுநிலைப் பட்டங்கள்
● தத்துவத்தில் 12 முதுநிலை  பட்டங்கள்  (ஆராய்ச்சி பட்டங்கள்)
● வணிக நிர்வாகத்தில் 14 முதுநிலைப் பட்டங்கள் 
● 20 தொழில்முறை படிப்புகள்
● 11 சான்றிதழ் படிப்புகள்
● 9 முதுநிலை பட்டயப் படிப்புகள்
● 8 முதுநிலைப் பட்டங்கள் (தொழிலாளர் மேலாண்மை, நிதி மேலாண்மை, வெளிநாட்டு வர்த்தகம், சமூக பணி, என சிலவற்றை குறிப்பிடலாம்)
● மற்றும் பல பட்டயங்கள் & முதுநிலைப் பட்டயங்கள்

## மேற்கோள்கள்

பகுப்பு:வாழும் மக்கள்
பகுப்பு:கல்வியாளர்கள்
வேளாளர் கடமை

வேளாண்மை செய்பவர் வேளாளர். வேளாளர் கடமை என்று யாப்பருங்கல விருத்தியுரை பாடல் ஒன்று கூறுகிறது. இந்தக் கடமைகளை வேளாளர் நிலம் என்றும் வேளாண்-துறை என்றும் அது சுட்டுகிகிறது.  


ஆணை வழி நிற்றல் மாண்வினை தொடங்கல்
கைக்கடன் ஆற்றல் கசிவு அகத்து உண்மை
ஓவா முயற்சி ஒக்கல் போற்றல்
மன்றிடை மகிழ்தல் ஒற்றுமை கோடல்
திருந்திய அறத்தில் தீராது ஒழுகல் 
விருந்து புறந்தருத்தல் வேளாண் துறையே - என்பது பாடல் 
 

#அரசன் ஆணையை நிலைநாட்டுதல் 
#சிறந்த செயல்களைத் தொடங்கிச் செய்தல்
#பிறருக்குக் கை போலக் கடமை ஆற்றுதல்
#இரக்க குணத்தை நெஞ்சில் கொண்டிருத்ததல் 
#இடையறாது முயலல் 
#சார்ந்து வாழும் மக்களை (ஒக்கல்) போற்றுதல் 
#மன்றத்தில் மகிழ்தல் 
#பிறரோடு ஒற்றுமையாக வாழ்தல் 
#திருந்திய அறநெறியைக் கடைப்பிடித்தல் 
#விருந்தினரைப் பேணுதல் 
என்னும் 10 துறைகள் வெளாண்-துறைகள் என்று அந்த உரைநூல் குறிப்பிடுகிறது.     

## மேற்கோள்

பகுப்பு:வேளாளர்
வெண்டலைச் சில்லை

**வெண்டலைச் சில்லை** (*உலோஞ்சுரா பெரூஜினோசா*) என்பது சாவகம் மற்றும் பாலியில் காணப்படும் எஸ்ட்ரிலிட் சிட்டு சிற்றினமாகும். இது சதுப்புநிலங்கள், சேற்று நிலம், புல்வெளிகள் உள்ளிட்ட வாழ்விடங்களில் காணப்படுகிறது. இச்சிற்றினம் தீவாய்ப்புக் கவலை குறைந்த இனமாக மதிப்பிடப்படுகிறது.

## மேற்கோள்கள்

## வெளி இணைப்பு
BirdLife Species Factsheet

பகுப்பு:சில்லைகள்
2022 மணிப்பூர் நிலச்சரிவு

**2022 மணிப்பூர் நிலச்சரிவு** (*2022 Manipur landslide*)  இந்திய மாநிலமான மணிப்பூரில் 30 சூன் 2022 அன்று இரவு ஒரு பெரிய நிலச்சரிவு ஏற்பட்டது. இந்நிகழ்வில் குறைந்தது 42 பேர் கொல்லப்பட்டனர். 20 பேர் காணாமல் போயுள்ளனர்.

## நிலச்சரிவு
நோனி மாவட்டத்தில், 107 பிராந்திய  இராணுவ முகாமில், துபுல் ரயில்வே கட்டுமானப் பகுதிக்கு அருகே நிலச்சரிவு ஏற்பட்டது. உறுதிப்படுத்தப்பட்ட எட்டு இறப்புகளும் பிராந்திய இராணுவத்தைச் சேர்ந்தவர்களாவர்.  இயிரிபாம் மாவட்டத்தை மணிப்பூரின் தலைநகரான இம்பாலுடன் இணைக்கும் ரயில்பாதை கட்டுமானத்திற்கான பாதுகாப்புப் பணியாளர்களாக இக்குழு செயல்பட்டது. இச்செய் ஆற்றின் அருகே அணை கட்டப்படவுள்ள இடத்தில் நிலச்சரிவு ஏற்பட்டது . அணை கட்டினால் பெரிய வெள்ளம் ஏற்பட்டு பெரிய பேரழிவை ஏற்படுத்தும் என மீட்புக்குழுவினர் நம்புகின்றனர்.

## மீட்புப் பணிகள்
மணிப்பூர் அரசாங்கம் மீட்புப் பணிகளை ஒருங்கிணைக்க தேசிய பேரிடர் மீட்புப் படையையும் மாநில பேரிடர் மீட்புப் படையையும் திரட்டியது. 250-எண்ணிக்கைக்கும் மேற்பட்ட இராணுவ வீரர்கள், மீட்புப் படையினர் மற்றும் காவல்துறை அதிகாரிகள் இப்பணியில் ஈடுபட்டுள்ளனர். மண்வாரிகள்  மற்றும் அகழ் எந்திரங்கள்  அருகிலுள்ள ஆற்றில் சடலங்களைக் கண்டுபிடிக்க பயன்படுத்தப்பட்டன. காணாமல் போன 50 முதல் 72 நபர்களைக் கண்டுபிடிப்பதற்காக அசாம் துப்பாக்கிப் பிரிவு இராணுவத்தினர் மற்றும் பிராந்திய இராணுவத்தினர்  தேடுதல் மற்றும் மீட்பு நடவடிக்கைகளில் ஈடுபட்டனர். காணாமல் போனவர்களில் இருபத்து மூன்று முதல் 43 பேர் பிராந்திய இராணுவ வீரர்கள் என்பது குறிப்பிடத்தக்கதாகும்.

சூலை  2 ஆம் தேதிக்குள் 34 பேரின் உடல்கள் மீட்கப்பட்டன. குறைந்தது 28 பேரைக் காணவில்லை. 13 பிராந்திய இராணுவ வீரர்கள் மற்றும் ஐந்து பொதுமக்கள் உட்பட 19 பேர் ஆபத்தின்றி மீட்கப்பட்டனர்,  . மேலும் பலரை தேடும் பணி இரவு வரை தொடரும் என மீட்புக்குழுவினர் தெரிவித்தனர். காயமடைந்தவர்கள் நோனி இராணுவ மருத்துவப் பிரிவுக்கு சிகிச்சைக்காக அழைத்துச் செல்லப்பட்டனர்.

சூலை 3 அன்று மொத்த இறப்பு எண்ணிக்கை 42 ஆக இருந்தது.  மேலும் 20 பேர் காணாமல் போயிருந்தனர்.  இதில் குறைந்தது 27 பேர் பிராந்திய இராணுவத்தைச் சேர்ந்தவர்கள். பொதுமக்கள் 15 பேர் கொல்லப்பட்டவர்களில் அடங்குவர். சாதகமற்ற வானிலை மற்றும் புதிய நிலச்சரிவுகள் மீட்பு முயற்சிகளை மேலும் சிக்கலாக்கியது. மீட்புப் பணிகளின் போது பாறைகள் சரிந்து விழுந்ததாக கூறப்படுகிறது. புதையுண்டவர்களையும்  உயிர் பிழைத்தவர்களையும் கண்டறிய மீட்புப் பணியாளர்கள் ரேடார் மற்றும் மோப்ப நாயைப் பயன்படுத்தினர். நிலச்சரிவால் அணைக்கட்டப்பட்ட ஏரியை காலி செய்வதற்காக இச்செய் ஆற்றில் உள்ள குப்பைகளை அகற்றும் பணியும் நடந்தது

## விளைவுகள்
வெள்ளம் ஏற்பட வாய்ப்புள்ளதால் நோனி மாவட்டத்தில் உள்ள மக்கள் இச்செய் ஆற்றை நெருங்க வேண்டாம் என்று அதிகாரிகள் எச்சரித்துள்ளனர். மணிப்பூர் முதல்வர்  என்.பைரன் சிங், உயிரிழந்தவர்களின் குடும்பங்களுக்கு 5 இலட்சம் ரூபாயை நிவாரணத் தொகையாகவும், காயமடைந்தவர்களுக்கு  50 ஆயிரம் ரூபாயும்  வழங்கப்படும் என்று கூறினார். தேசிய நெடுஞ்சாலை 37 இல் பயணத்தைத்  தவிர்க்குமாறு பயணிகள் அறிவுறுத்தப்பட்டனர்.

## மேற்கோள்கள்


பகுப்பு:இந்தியாவில் நிலச்சரிவுகள்
செ. கோ. விசுவநாதன்

**செ. கோ. விசுவநாதன்** (*C. G. Viswanathan*)(பிறப்பு மார்ச்சு 9, 1933) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் செங்கல்பட்டு மாவட்டம் செங்கல்பட்டு நகரம் அழகேசன் நகர்ப் பகுதியினைச் சார்ந்தவர். செங்கல்பட்டு தூய கொலம்பசு உயர்நிலைப் பள்ளியில் கல்வி பயின்றுள்ளார். விசுவநாதன் திராவிட முன்னேற்றக் கழக உறுப்பினர் ஆவார். 1970 ஆம் ஆண்டு முதல் திருக்கழுகுன்றம் ஊராட்சித் தலைவராகவும், 1957 முதல் 1961 ஆம் ஆண்டு வரை செங்கல்பட்டு நகராட்சி உறுப்பினராகவும் இருந்துள்ளார். 1962, 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக செங்கல்பட்டு சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1933 பிறப்புகள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
வாலு கடற்கரை

**வாலு கடற்கரை** (Valu Beach) தென்கிழக்கு ஆசியாவின் தீவு நாடான கிழக்குத் திமோரில் இருக்கும் இலௌடெம் நகராட்சியில் இடம்பெற்றுள்ள துடுவாலா கிராமத்தில் உள்ள ஒரு கடற்கரையாகும். இயாகோ தீவுக்கு எதிரே கிழக்கு தைமூரின் பிரதான நிலப்பகுதியின் கிழக்கு முனையில் வாலு கடற்கரை அமைந்துள்ளது.
## மேற்கோள்கள்

## புற இணைப்புகள்

பகுப்பு:கிழக்குத் திமோர்
பகுப்பு:கடற்கரைகள்
சுல்தான் முகமது ஷா

**சுல்தான் முகமது ஷா** (மலாய் மொழி: *Sultan Muhammad Shah ibni Almarhum Sultan Megat Iskandar Shah*; ஆங்கிலம்: *Muhammad Shah of Malacca*); என்பவர் மலாக்கா சுல்தானகத்தின் மூன்றாவது அரசர் ஆவார். ராஜா தெங்கா *(Raja Tengah)* அல்லது ராடின் தெங்கா *(Radin Tengah)* என்று பிரபலமாக அறியப்படுகிறார்.

இவர் மலாக்கா சுல்தானகத்தின் இரண்டாவது ஆட்சியாளரான சுல்தான் மெகாட் இசுகந்தர் ஷாவின் மகன் ஆவார். இவர் 1424 முதல் 1444 வரை மலாக்காவை ஆட்சி செய்தார். மலாக்காவின் மூன்றாவது ஆட்சியாளரான இவரைச் சில சான்றுகள் ஸ்ரீ மகாராஜா *(Sri Maharaja)* என்றும் பெயரிடுகின்றன.

முதலில் இவருக்கு ஸ்ரீ மகாராஜா என்ற பட்டப் பெயர் இருந்தது. பின்னர் இவர் இஸ்லாமிய மதத்திற்கு மாறினார். ஒருவேளை அவர் ஒரு முஸ்லீம் தமிழ்ப் பெண்ணைத் திருமணம் செய்து இருக்கலாம்; அதனால் ஸ்ரீ மகாராஜா எனும் அவரின் பெயர் மாற்றம் கண்டு இருக்கலாம்.

## பொது

இவரைச் சுல்தான் முகமது ஷா *(Sultan Mohammad Shah)* என்று சில சான்றுகள் பெயரிட்டுள்ளன. சுல்தான் முகமது ஷா என்பவர் ராஜா தெங்காவின் மகன் என்றும் வெவ்வேறு பதிப்புகள் தெரிவிக்கின்றன.

சுல்தான் முகமது ஷாவுக்கு ராஜா இப்ராகிம் மற்றும் ராஜா காசிம் என இரு மகன்கள் இருந்தனர். இவருக்குப் பின் ராஜா இப்ராகிம் எனும் பரமேசுவரா தேவ ஷா *(Abu Syahid Shah)* ஆட்சிக்கு வந்தார்.

## மலாக்கா சுல்தான்கத்தின் ஆட்சியாளர்கள்

## மேற்கோள்கள்

## வெளி இணைப்புகள்

## மேலும் காண்க

பகுப்பு:மலேசிய வரலாறு
பகுப்பு:மலேசிய அரசர்கள்
பகுப்பு:மலாக்கா சுல்தான்கள்
சுல்தான் முசபர் ஷா

**சுல்தான் முசபர் ஷா** (மலாய் மொழி: *Sultan Muzaffar Shah ibni Almarhum Sultan Muhammad Shah*; ஆங்கிலம்: *Muzaffar Shah of Malacca*); என்பவர் மலாக்கா சுல்தானகத்தின் ஐந்தாவது அரசர். இவர் சுல்தான் முகமது ஷாவின் மகன் ஆவார்.

மலாக்காவின் நான்காவது அரசர் பரமேசுவரா தேவ ஷா எனும் ராஜா இப்ராகிம் என்பவரின் ஒன்றுவிட்ட சகோதரரும் ஆவார். பரமேசுவரா தேவ ஷா கொலை செய்யப்பட்ட பின்னர், அவருக்குப் பிறகு ராஜா காசிம் எனும் பெயர் கொண்ட இவர் மலாக்கா சுல்தானாக முடிசூட்டப் பட்டார்.

**ராஜா காசிம்** *(Raja Kassim)* என்பது சுல்தான் முசபர் ஷாவின் அசல் பெயராகும். சீனாவின் மிங் சி லு வரலாற்றுப் பதிவுகளில் சுல்தான் முசபர் ஷா எனும் இந்த அரசர், சுலுதான் உடாபோனா ஷா *(Sulutan Wudafona Sh)* என்று அழைக்கப் படுகிறார்.

## பொது

மிங் சி லு *(Ming Shi-lu)* ஆங்கிலத்தில் வெரிடபிள் ரிக்கார்ட்ஸ் *(Veritable Records)* என்பது சீனா மிங் வம்சத்தின், 1368-ஆம் ஆண்டில் இருந்து 1644-ஆம் ஆண்டு வரையிலான சீனா நாட்டு வரலாற்றுப் பதிவுகள்.

சீனாவை ஆட்சி செய்த மிங் பேரரசர்களின் காலத்தில் நடைபெற்ற நிகழ்ச்சிகள் அனைத்தும் இந்த மிங் சி லு பதிவுகளில் உள்ளன.

### முசபர் ஷாவின் மாமா துன் அலி

சுல்தான் முசபர் ஷாவின் தந்தையார் சுல்தான் முகமது ஷா. மலாக்காவின் மூன்றாவது அரசர். தாயாரின் பெயர் துன் வதி *(Tun Wati).*

சுல்தான் முசபர் ஷாவின் மாமா, துன் அலி *(Tun Ali)* ஒரு செல்வாக்கு மிக்க தமிழ் முஸ்லீம் தலைவர் ஆவார். இவர் தன்னுடைய மருமகன் **ராஜா காசிம்** *(Raja Kassim)* எனும் சுல்தான் முசபர் ஷாவை, அரியணையில் அமர்த்தலாம் என்று மலாக்காவின் நான்காவது சுல்தானான ராஜா பரமேசுவரா தேவ ஷாவை *(Raja Sri Parameswara Dewa Shah)* கொலை செய்யச் சதி செய்ததாகக் கூறப் படுகிறது.

ராஜா பரமேசுவரா தேவ ஷாவின் அசல் பெயர் ராஜா இப்ராகிம். இவர் மலாக்கா சுல்தானகத்தின் நான்காவது அரசர். பட்டத்துப் பெயர் சுல்தான் அபு சாகித். இவர் கொலை செய்யப்பட்ட பின்னர் சுல்தான் முசபர் ஷா பதவிக்கு வந்தார்.

### விளக்கம்

* **ராஜா காசிம்** >>> **சுல்தான் முசபர் ஷா**
* **ராஜா இப்ராகிம்** >>> சுல்தான் அபு சாகித் >>> **[[பரமேசுவரா தேவ ஷா]]**

### ராஜா காசிம் எனும் முசபர் ஷா

மலாக்காவின் ஆட்சியாளராகப் பதவியேற்ற பிறகு, ராஜா காசிம் தன்னைச் சுல்தான் முசபர் ஷா என்று பெயரிட்டுக் கொண்டார். சுல்தான் முசபர் ஷா, மறைந்த தன் தந்தை சுல்தான் முகமது ஷா அறிமுகப்படுத்திய அனைத்துப் பாரம்பரிய பழக்கவழக்கங்கள், பாரம்பரிய மரபுகள் ஆகியவற்றுக்கு விதிக்கப்பட்ட தடைகளை அகற்றுமாறு தன் மூத்த அதிகாரிகளுக்கு உத்தரவிட்டார்.

சுல்தான் முசபர் ஷா, பதவியில் அமர்வதற்கு முன்னர் அப்போதைய மலாக்காவின் முதல்வர் துன் அலியின் மகளைத் திருமணம் செய்தவர். இவர்களுக்குப் பிறந்த மகனின் மகனின் பெயர் ராஜா அப்துல்லா *(Raja Abdullah).* சுல்தான் முசபர் ஷா 1459-ஆம் ஆண்டில் காலமானார்.

## மலாக்கா சுல்தான்கத்தின் ஆட்சியாளர்கள்

## மேற்கோள்கள்

## வெளி இணைப்புகள்
* The Siamese Wars with Malacca During the Reign of Muzaffar Shah　G. E. Marrison　Journal of the Malayan Branch of the Royal Asiatic Society　Vol. 22, No. 1 (147) (March 1949), pp.&nbsp;61–66
* History of Malacca - Chronology of Events

## மேலும் காண்க

பகுப்பு:1459 இறப்புகள்
பகுப்பு:மலேசிய அரசர்கள்
பகுப்பு:மலாக்கா சுல்தான்கள்
பகுப்பு:மலேசிய வரலாறு
இலங்கைச் செதில் பூங்குருவி

**இலங்கைப் பூங்குருவி** அல்லது **இலங்கை செதில் பூங்குருவி** (*சூத்திரா இம்ப்ரிகேட்டா*) என்பது அமெரிக்கப் பாடும் பறவை குடும்பத்தைச் சார்ந்த சிற்றினமாகும். இந்தப் பறவை இலங்கைத் தீவின் தென்மேற்கு மழைக்காடுகளில் காணப்படும் பறவையாகும்.

*சூத்திரா இம்ப்ரிகேட்டா* முன்பு செதில் பூங்குருவி வகையினமாக கருதப்பட்டது. இது ஒரு குழுவைச் சேர்ந்தது. இது, *சூ. லுனுலடா,* *சூ. கெய்னி[[அலகு|,]]* *சூ. மச்சிகி* *சூ.* *தாலசே,* *சூ. மார்கரேட்டா* போன்ற சிற்றினங்களுடன் குழு ஒன்றை உருவாக்குகின்றது.

## மேற்கோள்கள்

## வெளி இணைப்புகள்
*In Internet Bird Collection

பகுப்பு:இலங்கைப் பறவைகள்
பகுப்பு:சூத்திரா
நீண்ட வால் பூங்குருவி

**நீண்ட வால் பூங்குருவி** (*சூத்திரா திக்சோனி*) என்பது அமெரிக்கப் பாடும் பறவை குடும்பத்தில் உள்ள ஒரு பறவை சிற்றினமாகும். இது மத்திய மற்றும் கிழக்கு இமயமலையிலிருந்து தென்-மத்திய மற்றும் தென்மேற்கு சீனா வரை காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான மலைக் காடுகள் மற்றும் மிதவெப்பமண்டல அல்லது வெப்பமண்டல உயரமான புதர் நிலம் ஆகும்.

இதனுடைய விலங்கியல் பெயரான *சூத்திரா திக்சோனி* என்பது பறவையியல் வல்லுநர் சார்லஸ் திக்சன் நினைவாக பெயரிடப்பட்டது.

## மேற்கோள்கள்

பகுப்பு:நேபாளப் பறவைகள்
பகுப்பு:சூத்திரா
பெண்டகாரா

**பெண்டகாரா** அல்லது **பெண்டஹாரா**, ஆங்கிலம்: *Bendahara* அல்லது Vizier; மலாய் மொழி: *Bendahara* அல்லது *Wazir*; ஜாவி: *بنداهار*) என்பது பாரம்பரிய மலாய் இராச்சியங்களில் ஒரு நிர்வாகப் பதவியைக் குறிக்கும் சொல் ஆகும். 

19-ஆம் நூற்றாண்டில் ஐரோப்பிய அரசுகள் தென்கிழக்காசியாவிற்குள் வருவதற்கு முன்னால் ஓர் அரசர் அல்லது ஒரு சுல்தானுக்கு அறிவுரைஞராக இருப்பவரை பெண்டகாரா என்று அழைத்தார்கள்.

பெண்டகாரா எனும் பதவி அக்காலக் கட்டத்தில் ஒரு முதல்வர் பதவிக்குச் சரிசமமான பதவியாகும். மலாய் மொழியில் பெண்டகாரா அல்லது வாசிர் *Wazir* என்று அழைத்தார்கள்.

## பொது

ஒரு பெண்டகாரா பதவி ஒரு சுல்தானால் நியமிக்கப்படும் பதவி. மற்றும் அது ஒரு பரம்பரைப் பதவியாகும். தவிர பெண்டகாராவும் சுல்தானும் ஒரே பரம்பரையைச் சார்ந்தவர்களாக இருந்தார்கள். மலாய்ச் சுல்தானகத்தில் முதுகெலும்பு போன்ற பதவி.

ஒரு பெண்டகாரா என்பவர், பிரபுக்களின் தலைவராக இருந்ததால், அவரின் பதவி குறிப்பிட்ட பொறுப்புகளையும் கொண்டது. 

### பெண்டகாராவின் பொறுப்புகள்

மலாக்கா மற்றும் ஜொகூர் பண்டைய இராச்சியங்களில், ஒரு பெண்டகாராவிற்குப் பல பணிகளும் பொறுப்புகளும் இருந்தன. அவற்றில் முதன்மையானவை:

* சுல்தானின் முடிசூட்டு விழா மற்றும் சுல்தானைப் பதவியில் அமர்த்தும் பொறுப்பு

* சுல்தானின் நலன் பொறுப்பு

* இசுலாமியச் சட்ட முறைமை அல்லது சரியா *(Sharia)* சட்ட நடைமுறையில் உள்ள சமய விதிமுறைகளின் அடிப்படையில் அரசு விவகாரங்களில் சுல்தானுக்கு ஆலோசகராய் இருக்கும் பொறுப்பு

* அரசத் திருமணம், பிறப்பு மற்றும் இறுதிச் சடங்குகளின் பொறுப்பு

* சுல்தான் வாரிசு இல்லாமல் இறந்தால் அரச வாரிசு உருவாக்கும் பொறுப்பு

* சுல்தான் சிறுபிள்ளையாக இருந்தால் பாதுகாவலராகச் செயல்படும் பொறுப்பு

* சுல்தானின் அனைத்துக் கட்டளைகளையும் செயல்படுத்தும் பொறுப்பு

### ஐரோப்பியர்களின் தலையீடு

சுல்தானின் சட்டபூர்வமான தன்மையை நிர்ணயிக்கும் பொறுப்பு பெண்டகாராவிடம் இருந்தது. இது தொடர்பாக ஒரு முடிவை எடுப்பதற்கு முன் பெண்டகாரா எப்போதும் மற்ற பிரபுக்களிடம் ஆலோசனை கேட்பார். 

மலேசியா, இந்தோனேசியா, புரூணை போன்ற நாடுகளில் இருந்த மலாய் மாநிலங்களின் நிர்வாகத்தில் பிரித்தானியர்கள் மற்றும் டச்சுக்காரர்களின் தலையீடுகள்; பெண்டகாராவின் சுதந்திரத் தன்மைகளுக்குத் தடைகளாக அமைந்தன. தற்சமயம் பெண்டகாரா என்பது ஒரு பாரம்பரியப் பதவியாக மட்டுமே கருதப் படுகிறது.

## மேற்கோள்கள்

## துணை நூல்கள்

* R.O. Windstedt, *Bendaharas and Temenggungs*, Journal of Malayan Branch of Royal Asiatic Society, Vol X part I, 1932

* R.O. Windstedt, *Early Rulers of Perak, Pahang and Acheh*, Journal of Malayan Branch of Royal Asiatic Society, Vol X part I, 1932

## மேலும் காண்க

பகுப்பு:மலாக்கா
பகுப்பு:மலேசிய வரலாறு
பகுப்பு:மலேசிய முசுலிம்கள்
பல்ராம் நாயக்

**பல்ராம் நாயக்** (Balram Naik) என்று அழைக்கப்படும் **பொரிகா நாயக் பல்ராம்** (Porika Naik Balram) (பிறப்பு 6 சூன் 1964) ஒரு இந்திய அரசியல்வாதி மற்றும் இந்திய தேசிய காங்கிரஸ் அரசியல் கட்சியின் உறுப்பினர் ஆவார். இவர் இந்திய நாடாளுமன்றத்தின் கீழவையான  15 வது மக்களவை உறுப்பினராக இருந்தார்.

## ஆரம்ப கால வாழ்க்கை
பல்ராம், வாரங்கலின் மதனபள்ளியில் கிராமப்புற பஞ்சாரா குடும்பத்தில் லக்ஷ்மன் நாயக் மற்றும் லட்சுமிக்கு மகனாகப் பிறந்தார். ஆந்திரப் பல்கலைக்கழகத்தில் இளங்கலைப் பட்டம் பெற்றவர்.

## தொழில்
பல்ராம் நாயக் ஒரு காவல்துறையில் காவலராகப் பணியிலிருந்தார், பின்னர் 2009 ஆம் ஆண்டில் அரசியலுக்கு வருவதற்கு முன்பு வீட்டு மனை விற்றல் வாங்கல் தொழிலில் இருந்தார்.

இவர் 2009 ஆம் ஆண்டில் 15 வது மக்களவைக்கு தேர்ந்தெடுக்கப்பட்டார், மேலும் அவர் ஆந்திரப் பிரதேச மாநிலத்தில் உள்ள மஹபூபாபாத் நாடாளுமன்றத் தொகுதியிலிருந்து தேர்ந்தெடுக்கப்பட்டார். இவர் தொழிலாளர் குழுவில் உறுப்பினராக இருந்தார்.

2012 அக்டோபரில் மன்மோகன் சிங் அமைச்சரவையில் இணை அமைச்சராகப் பதவியேற்றார். இப்போது அவர் முன்னாள் நாடாளுமன்ற உறுப்பினராவார்.

### சமூக மற்றும் கலாச்சார நடவடிக்கைகள்
ஆந்திரப் பிரதேச மாநிலத்தில் பழங்குடியின மக்களின் மேம்பாடு மற்றும் நலனுக்கான சமூகப் பணிகளில் பல்ராம் ஈடுபட்டுள்ளார் மற்றும் முதியோர்கள் மற்றும் நோய்வாய்ப்பட்ட நபர்களுக்கு தங்குமிடம் வழங்க முதியோர் இல்லங்களை நடத்தி வருகிறார்.

## தனிப்பட்ட வாழ்க்கை
பல்ராம் நாயக்கிற்கு திருப்பதம்மா என்ற மனைவியும் இரண்டு மகன்களும் உள்ளனர்.

## மேற்கோள்கள்

பகுப்பு:வாரங்கல் மாவட்ட நபர்கள்
பகுப்பு:15வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தெலங்காணா அரசியல்வாதிகள்
பகுப்பு:தெலங்காணா நபர்கள்
பகுப்பு:1964 பிறப்புகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
சுந்தா பூங்குயில்

**சுந்தா பூங்குயில்** (*Sunda thrush*)(*சூத்தெரா ஆண்ட்ரோமெடே*) என்பது அமெரிக்கப் பாடும் பறவை குடும்பத்தில் உள்ள ஒரு பறவை சிற்றினம் ஆகும். இது இந்தோனேசியா, மலேசியா மற்றும் பிலிப்பீன்சு ஆகிய நாடுகளில் காணப்படுகிறது.

சுந்தா பூங்குயிலின் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .

## மேற்கோள்கள்

பகுப்பு:சூத்திரா
சீ. க. வடிவேலு

**சீ. க. வடிவேலு** (*C. G. Viswanathan*)(பிறப்பு 1926) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருச்சிராப்பள்ளி மாவட்டம் தொட்டியத்தைச் சார்ந்தவர். காட்டுப்புத்தூர் உயர்நிலைப் பள்ளியில் கல்வி பயின்றுள்ளார். வடிவேலு திராவிட முன்னேற்றக் கழக உறுப்பினர் ஆவார்.  1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராகத் தொட்டியம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:திருச்சி மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:1926 பிறப்புகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்